NAKO nngwe fa William a ntse a bereka mo kagong ya Panama Canal ka 1907, o ne a kopana le mongwe a neetse thero mo mmileng e bong Isaiah Richards, yo e neng e le Moithuti wa Baebele, jaaka Basupi ba ga Jehofa ba ne ba bidiwa ka nako eo. Puo ya ga Richards e ne e theilwe mo setshwantshong sa “Chart of the Ages” se se neng se dirisiwa go tlhalosa maikaelelo a Modimo. Ka bonako fela William o ne a amogela boammaaruri a bo a boela gae kwa Jamaica gore a ye go bolelela mmaagwe le kgaitsadie ka jone. Fa nako e ntse e ile, le bone ba ne ba nna Baithuti ba Baebele. Go ne go na le mosimane a bidiwa Fezile yo o neng a nna mo motseng gaufi le mmaraka. O ne a rata sopo ya koko thata. Go bua boamaruri, o ne a e rata mme e bile a sa kgore. O ne a batla go itse gore mosadimogolo yo o dirang sopo e e monate jaana o tswa kae. Ka letsatsi lengwe fa mosadimogolo a baya pitsa ya gagwe e e lolea mo tlhogong a tswa mo mmarakeng, Fezile a mo sala morago. O ne a le kelotlhoko go tsamaya mo meriting, le fa morago ga ditlhare le ditlhatshana, gore mosadimogolo a seke a mmona. O ne a mo sala morago sebaka se seleele, ka tselana e e kgakajana e e neng e tswa mo motseng mme e tlhatlogela mo thabaneng. O ne a ntse a palama, a palama, a bo a palama go fitlha ka phirimane. Fezile o ne a boifa, fela a tswelela go tsamaya.